CELEX: 22021D2212
Language: el
Date: 2021-11-24 00:00:00
Title: Απόφαση αριθ. 1/2021 του Συμβουλίου Σύνδεσης ΕΕ-Τυνησίας της 24ης Νοεμβρίου 2021 με την οποία συμφωνείται η παράταση της ισχύος των στρατηγικών προτεραιοτήτων ΕΕ-Τυνησίας [2021/2212]

14.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 447/7
               
            
         ΑΠΟΦΑΣΗ αριθ. 1/2021 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΤΥΝΗΣΙΑΣ
         της 24ης Νοεμβρίου 2021
         με την οποία συμφωνείται η παράταση της ισχύος των στρατηγικών προτεραιοτήτων ΕΕ-Τυνησίας [2021/2212]
         ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΤΥΝΗΣΙΑΣ,
         Έχοντας υπόψη την ευρωμεσογειακή συμφωνία περί συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Τυνησίας, αφετέρου,
         Εκτιμώντας τα ακόλουθα:
         
                     (1)
                  
                  
                     Η ευρωμεσογειακή συμφωνία περί συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Τυνησίας, αφετέρου (1) («συμφωνία») υπογράφηκε στις 17 Ιουλίου 1995 και τέθηκε σε ισχύ την 1η Μαρτίου 1998.
                  
               
                     (2)
                  
                  
                     Δυνάμει του άρθρου 80 της ευρωμεσογειακής συμφωνίας, το συμβούλιο σύνδεσης έχει αρμοδιότητα να λαμβάνει αποφάσεις για την επίτευξη των στόχων της συμφωνίας.
                  
               
                     (3)
                  
                  
                     Σύμφωνα με το άρθρο 90 της συμφωνίας, τα μέρη λαμβάνουν κάθε γενικό ή ειδικό μέτρο που απαιτείται για την εκπλήρωση των υποχρεώσεών τους βάσει της συμφωνίας και φροντίζουν για την επίτευξη των στόχων που περιέχονται στη συμφωνία.
                  
               
                     (4)
                  
                  
                     Με την απόφαση αριθ. 1/2018 του συμβουλίου σύνδεσης (2), η Ευρωπαϊκή Ένωση και η Τυνησία ενέκριναν τις στρατηγικές προτεραιότητες που παρέχουν τις κατευθύνσεις στην εταιρική σχέση για την περίοδο 2018-2020.
                  
               
                     (5)
                  
                  
                     Με ανταλλαγή επιστολών, και οι δύο πλευρές συμφώνησαν ότι θα πρέπει να παραταθεί η ισχύς των στρατηγικών προτεραιοτήτων ΕΕ-Τυνησίας ως κατευθυντήριου εγγράφου για την εδραίωση της εταιρικής σχέσης, εν αναμονή της έγκρισης νέων επικαιροποιημένων στρατηγικών προτεραιοτήτων.
                  
               
                     (6)
                  
                  
                     Το άρθρο 10 του εσωτερικού κανονισμού του συμβουλίου σύνδεσης προβλέπει τη δυνατότητα έκδοσης αποφάσεων με γραπτή διαδικασία κατά το χρονικό διάστημα μεταξύ των συνεδριάσεων, εφόσον αυτό συμφωνηθεί και από τα δύο μέρη,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το συμβούλιο σύνδεσης, με γραπτή διαδικασία, αποφασίζει ότι η ισχύς των στρατηγικών προτεραιοτήτων ΕΕ-Τυνησίας, που προσαρτώνται στην οικεία απόφαση αριθ. 1/2018 παρατείνεται έως ότου εγκριθούν νέες στρατηγικές προτεραιότητες από το συμβούλιο σύνδεσης.
         
         
            Άρθρο 2
            Η παρούσα απόφαση αρχίζει να ισχύει την ημέρα της έκδοσής της.
         
         
            Βρυξέλλες, 24 Νοεμβρίου 2021.
            
               
                  Για το Συμβούλιο Σύνδεσης ΕΕ-Τυνησίας
               
               
                  Ο Πρόεδρος
               
               Othman JERANDI
            
         
         
            (1)  ΕΕ L 97 της 30.3.1998, σ. 2.
         
            (2)  Απόφαση αριθ. 1/2018 του Συμβουλίου Σύνδεσης ΕΕ-Τυνησίας, της 9ης Νοεμβρίου 2018, για την έγκριση των στρατηγικών προτεραιοτήτων ΕΕ-Τυνησίας για την περίοδο 2018-2020 (ΕΕ L 293 της 20.11.2018, σ. 39).